b'\n_START_ARTICLE_\nKnut Kven\n_START_PARAGRAPH_\nKnut Olsen Kven (Quen) var navnet til en nordsvenske som flyttet til Alta i Nord-Norge p\xc3\xa5 begynnelsen av 1700-tallet. Hans f\xc3\xb8dsels- og d\xc3\xb8ds\xc3\xa5r er, med litt usikkerhet, satt til (1686 \xe2\x80\x93 1758)._NEWLINE_Han var bonde, fisker og skogsmann, og fikk kone og barn og er opphavet til Knudsenslekta i Alta kommune. Han var ofte i klammeri med myndighetene representert av amtmann Rasmus Kjelds\xc3\xb8n. Knut var d\xc3\xb8mt for ureglementert h\xc3\xa5kjerringfiske og var ogs\xc3\xa5 representert ved arbeidet med laksestengslene i  Altaelva. Amtmann Kjelds\xc3\xb8n nektet allmuen \xc3\xa5 ha gjerder rundt g\xc3\xa5rdene sine, og hans knekter reiv ned disse gjerdene, slik at husdyr og buskap rak rundt og inn p\xc3\xa5 amtmannens g\xc3\xa5rd der de ble tatt h\xc3\xa5nd om av amtmannen til b\xc3\xb8ndenes protester. _NEWLINE_Knut Olsen Kven gikk til kongen i K\xc3\xb8benhavn en tre \xc3\xa5rs tur med et dokument som klagde p\xc3\xa5 amtmann Kjelds\xc3\xb8n. Han hadde ogs\xc3\xa5 en kopi som han gjemte p\xc3\xa5 kroppen. Han avleverte dokumentet da han kom til slottet, men det ble borte. Heldigvis hadde han en kopi av brevet gjemt i komagene (skoene). Han fikk s\xc3\xa5 senere kontakt med kongen ved audiens, avlevert dokumentet som berettet om amtmannen i Alta og hans harde, urettferdige framferd mot allmuen. Kongen ga til Knut et sverd som bar kongens merke, og sendte ham nordover. Da han kom hjem ble han opps\xc3\xb8kt av amtmannens knekter som han med kongens hjelp fikk jaget. Amtmannen ble sendt s\xc3\xb8rover med b\xc3\xa5t, men hengte seg mens de enn\xc3\xa5 var i Altafjorden.'